বিএএফ শাহীন কলেজ ঢাকা
বিএএফ শাহীন কলেজ ঢাকা বাংলাদেশের রাজধানী ঢাকার জাহাঙ্গীর গেইট, ঢাকা সেনানিবাসে অবস্থিত একটি শিক্ষাপ্রতিষ্ঠান। এটি বিএএফএসডি বা ঢাকা শাহীন নামেও পরিচিত। ১৯৬০ সালে তৎকালীন পাকিস্তান বিমান বাহিনী (বর্তমানে বাংলাদেশ বিমান বাহিনী) কর্তৃক এটি প্রতিষ্ঠিত হয়। এটি মাধ্যমিক ও উচ্চ মাধ্যমিক শিক্ষা বোর্ড, ঢাকা এর আওতাধীন এবং বাংলাদেশ বিমান বাহিনী কর্তৃক পরিচালিত। এই কলেজটি মূলত বাংলাদেশ বিমান বাহিনীর সন্তান ও পোষ্যদের জন্য প্রতিষ্ঠিত হলেও সাধারণ শিক্ষার্থীরাও এখানে শিক্ষাগ্রহণের সুযোগ পায়। এখানে শিশু শ্রেণি থেকে দ্বাদশ শ্রেণি পর্যন্ত ছাত্র-ছাত্রীদের পাঠ দান করানো হয়।